**1)Ποια αντίφαση διαπιστώνει ο Σωκράτης ανάμεσα σε όσα ακούει να λέγονται για τη φιλία και σε όσα βλέπει να συμβαίνουν;**

Ο Σωκράτης διαπιστώνει ότι υπάρχει αντίφαση ανάμεσα σε όσα ακούει να λέγονται για τη φιλία και σε όσα βλέπει να συμβαίνουν. Όλοι λένε ότι η φιλία είναι το μέγιστο αγαθό, ενώ αδιαφορούν για την απόκτηση φίλων και ενδιαφέρονται περισσότερο για την απόκτηση υλικών αγαθών (σπίτια, χωράφια, δούλοι, ζώα), καθώς θέλουν αν κάνουν τη ζωή τους πιο άνετη.

**2) Γιατί ο καλό και πιστός φίλος είναι αναντικατάστατος κατά το Σωκράτη; Ποια επιχειρήματα προβάλλει, για να ενισχύσει την άποψή του;**

Κατά το Σωκράτη ο πιστός και καλός φίλος είναι αναντικατάστατος, καθώς:

-το άλογο ή το ζευγάρι ζώων που χρησιμοποιεί ο γεωργός στις αγροτικές εργασίες δεν αξίζει όσο ένας καλός φίλος

-ο δούλος δεν είναι τόσο ευνοϊκός στον κύριό του όσο ο πιστός φίλος

-το περιουσιακό στοιχείο δεν είναι τόσο ωφέλιμο όσο ο πραγματικός φίλος

Για να ενισχύσει την άποψή του για τον καλό φίλο ο Σωκράτης προβάλλει τα εξής επιχειρήματα:

-ο ειλικρινής φίλος είναι σε όλα χρησιμότερος από τα υλικά αγαθά

-ο καλός φίλος καλύπτει τις ανάγκες του φίλου του

-ο πιστός φίλος βοηθάει το φίλο του, όταν ταράζεται από μεγάλο φόβο

-ο αληθινός φίλος συμμετέχει στη χαρά και στη λύπη του φίλου του. Μεγαλώνει τη χαρά του ευτυχισμένου φίλου του ή καταβάλλει μεγάλη προσπάθεια να βοηθήσει τον δυστυχισμένο φίλο του

-ο καλός φίλος είναι πιο ωφέλιμος από τα καρποφόρα δέντρα